Արոս

Արոս, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 6-7 կմ հարավ-արևելք, Խնուս գետի աջ ափին, դեպի Մուշ տանող տեղական ճանապարհի վրա։

Արոսն իր բնական դիրքով նման է արոս թռչունին, որն ունի երկար վիզ, դուրս ցցված կուրծք և միշտ բարձր պահած գլուխ։ Դրա պատճառով էլ գյուղը ստացել է Արոս անվանումը։

1915 թվականի Մեծ եղեռնի ժամանակ բնակիչների մեծագույն մասը զոհվել է, իսկ փրկվածները հաստատվել են Արևելյան Հայաստանում։

XVIII—XIX դարերում ունեցել է մոտ 250, իսկ XX դարի սկզբին՝ 95-98 տուն հայ բնակիչ։

Զբաղվում էին երկրագործությամբ, այգեգործությամբ, անասնապահությամբ, առևտրով և արհեստներով (ջուլհակություն, քարակոփություն, որմնաշինություն)։

Գյուղի մոտ եղած բարձրորակ քարից Արոսի հմուտ վարպետները պատրաստում էին կամուրջների, եկեղեցիների կամարներ, հնոց-փռեր, ջրաղացի, ղինգի, ձիթհանքի քարեր։

Արոսի գերեզմանատանը պահպանվում էին XV դարում կառուցված եկեղեցու պատերը։ Արոսը նաև ուներ գործող եկեղեցի։

Գյուղն ուներ վարժարան՝ 50 աշակերտովՀՍՀ, հտ 2, էջ 110-111, Արոս«Հայաստանի և հարակից շրջանների տեղանունների բառարան», հտ 1, էջ 479։

Գյուղի մերձակայքում կա Արջաձոր ձորը։ Արջաձորի հարավային կողմումգտնվում էր Նորելածի վանքը և այդ պատճառով էլ վանքը կրում է վերջինիս անունը։

 Ծանոթագրություններ 

Կատեգորիա:Արևմտյան Հայաստանի գյուղեր